Sheila Kitzinger

**Sheila Helena Elizabeth Kitzinger** MBE (Taunton, Somerset, UK, 29. ožujka 1929. – 11. travnja 2015.) bila je britanska aktivistkinja koja se zalagala prvenstveno za prirodni porod te autorica knjiga i članaka o trudnoći i porodu. Napisala je više od 20 knjiga te je stekla svjetsku slavu kao strastvena i predana zagovarateljica promjena.

## Život i djelo
Kitzinger je rođena u Tauntonu, Somerset, UK. Bila je socijalna antropologinja i bavila se prvenstveno trudnoćom, porodom i roditeljstvom. Borila se i zagovarala da žene imaju pravo dobiti sve informacije koje su im potrebne kako bi mogle donositi vlastite odluke o porodu. Također je bila poznata zagovarateljica dojenja. Bila je članica Državnog povjerenstva za porod u UK (NCT - National Childbirth Trust) od 1958.

Predavala je na Sveučilištu u Edinburghu i Open University, te bila počasna profesorica na Sveučilištu West London, gdje je predavala na magistarskom studiju primaljstva na Wolfson School of Health Sciences. Vodila je i radionice o socijalnoj antropologiji poroda i dojenja. Napisala je mnoge članke i knjige te je bila aktivna u primaljskom obrazovanju u Velikoj Britaniji i inozemstvu. Održala je brojna predavanja u SAD-u, Kanadi, na Karibima, u Izraelu, Australiji, Južnoj Americi, Južnoj Africi i Japanu te radila kao konzultantica Međunarodnog udruženja za obrazovanje djece (International Childbirth Education Association).

Vjerovala je da se svakoj ženi čija trudnoća nije visoko rizična mora omogućiti pravo na izbor poroda kod kuće. Njezine knjige obuhvaćaju sljedeće teme: dojenje, prenatalna skrb, planove porođaja, indukciju porođaja, epiduralnu analgeziju, epiziotomiju, bolnička skrb tijekom porođaja, prisutnost starije djece na porodu i posttraumatski stres nakon poroda. Neki od njezinih spisa bili su kontroverzni u vrijeme kada su objavljeni, primjerice knjiga *Good Birth Guide* (1979.) izazvala je trzavice između nje i NCT-a. Bila je često u sukobu s radikalnim feminističkim stavovima. Smatra se da je njezin rad značajno utjecao na promjene u kulturi rađanja. Vjerovala je da: „Rođenje je velika životna tranzicija. To je – to mora biti – i političko pitanje, u smislu moći zdravstvenog sustava, kako on kontrolira žene, i omogućava li im da donose odluke o vlastitom tijelu i svojim bebama.” 1982. godine dodijeljen joj je MBE kao priznanje za njezine zasluge u obrazovanju za porod.

Od kraja 1980-ih bila je urednica serije *Issues in Women's Health* za Pandora Press; knjige koje su izdane u navedenoj seriji obuhvaćaju i njenu knjigu *The Midwife Challenge*.

Kitzinger je umrla u Oxfordshireu 2015. nakon kratke bolesti. Njezina autobiografija, *A Passion for Birth: My Life: Anthropology, Family and Feminism*, objavljena je ubrzo nakon njezine smrti. Imala je petero djece; njezina kći Celia Kitzinger je znanstvenica i aktivistica.

## Bibliografija

* *A Passion for Birth: My Life: Anthropology, Family and Feminism*, Pinter & Martin 2015, 
* *Birth & Sex: The Power and the Passion*, Pinter & Martin 2012, 
* *Improving Maternity Services: Small Is Beautiful - Lessons from a Birth Centre* (Foreword), Radcliffe Publishing Ltd 2006, 
* *Birth Crisis*, Routledge 2006, 
* *The Politics of Birth*, Elsevier, USA 2005, 
* *Understanding Your Crying Baby*, Carroll & Brown 2005, 
* *The New Experience of Childbirth*, Orion 2004
* *The New Pregnancy & Childbirth - Choices & Challenges*, Dorling Kindersley 2003
* *Birth Your Way: Choosing birth at home or in a birth centre*, Dorling Kindersley 2002, reissued by Fresh Heart Publishing 2011, 
* *Rediscovering Birth*, Little, Brown 2000, , reissued by Pinter & Martin 2011, 
* *Becoming a Grandmother: A Life Transition*, Simon & Schuster 1997, 
* *Birth over Thirty-Five*, Sheldon Press 1994, 
* *The Year after Childbirth: Surviving and Enjoying the First Year of Motherhood*, Scribner 1994, 
* *Ourselves as Mothers*, Bantam 1992, 
* *The Midwife Challenge (Issues in Women's Health series)*, Pandora Press 1991, 
* *Pregnancy Day by Day: The Expectant Mother's Diary, Record Book, and Guide*, Knopf 1990, 
* *The Crying Baby*, Penguin Books 1990, 
* *Breastfeeding Your Baby*, Dorling Kindersley 1989
* *Your Baby, Your Way*, Pantheon Books 1987, 
* *Giving Birth, How it Really Feels*, Victor Gollancz Ltd 1987, 
* *Being Born*, Grosset & Dunlap 1986, 
* *A Celebration of Birth: The Experience of Childbirth*, Penguin 5th ed 1984
* *Woman's Experience of Sex* Penguin 1983
* *Birth Over 30*, HarperCollins 1982, 
* *The Complete Book of Pregnancy and Childbirth* Dorling Kindersley 1980, rev 1989, rev 1996, rev 2004  (Knopf US edition)
* *The Good Birth Guide*, Croom Helm 1979, 
* *Giving Birth: The Parents' Emotions in Childbirth*, Victor Gollancz 1971
* *With Women: Midwives experiences: from shift work to continuity of care*, David Vernon 2007

## Izvori